Document ID: 32014D0923

IZVEDBENI SKLEP KOMISIJE
z dne 12. decembra 2014
o ustanovitvi Skupnega inštituta za interferometrijo na dolgih bazah kot Konzorcija evropske raziskovalne infrastrukture (JIV-ERIC)
(2014/923/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 723/2009 z dne 25. junija 2009 o pravnem okviru Skupnosti za Konzorcij evropske raziskovalne infrastrukture (ERIC) (1) in zlasti člena 6(1)(a) Uredbe,
ob upoštevanju naslednjega:
(1)
Francoska republika, Kraljevina Nizozemska, Kraljevina Švedska ter Združeno kraljestvo Velika Britanija in Severna Irska so Komisijo zaprosili, naj ustanovi Skupni inštitut za interferometrijo na dolgih bazah kot Konzorcij evropske raziskovalne infrastrukture (JIV-ERIC).
(2)
Navedene države članice so se dogovorile, da bo država članica gostiteljica JIV-ERIC Kraljevina Nizozemska.
(3)
Ukrepi iz tega sklepa so v skladu z mnenjem odbora, ustanovljenega s členom 20 Uredbe (ES) št. 723/2009 -
SPREJELA NASLEDNJI SKLEP:
Člen 1
1. Ustanovi se Skupni inštitut za interferometrijo na dolgih bazah kot Konzorcij evropske raziskovalne infrastrukture (JIV-ERIC).
2. Statut JIV-ERIC je določen v Prilogi. Statut se posodablja ter je javno dostopen na spletnem mestu in uradnem sedežu JIV-ERIC.
3. Bistveni elementi statuta, katerega spremembe odobri Komisija v skladu s členom 11(1) Uredbe (ES) št. 723/2009, so določeni v členih 1, 2, 18, 20 do 25, 27 in 28.
Člen 2
Ta sklep začne veljati tretji dan po objavi v Uradnem listu Evropske unije.
V Bruslju, 12. decembra 2014

Labels: 7
4
16
15